32006R0683
L 120/1
JURNALUL OFÍCIAL AL UNIUNII EUROPENE
REGULAMENTUL (CE) NR. 683/2006 AL CONSILIULUI
din 27 februarie 2006
privind punerea în aplicare a acordului sub forma unui schimb de scrisori dintre Comunitatea Europeană și Regatul Thailandei în conformitate cu articolul XXIV alineatul (6) și articolul XXVIII din Acordul General pentru Tarife și Comerț (GATT) din 1994 privind modificarea concesiilor din listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace, în cadrul procesului de aderare la Uniunea Europeană, de modificare și de completare a anexei I la Regulamentul (CEE) nr. 2658/87 privind Nomenclatura tarifară și statistică și Tariful Vamal Comun
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 133,
având în vedere propunerea Comisiei,
întrucât:
(1)
Regulamentul (CEE) nr. 2658/87 al Consiliului (1) a instituit o nomenclatură a mărfurilor, denumită în continuare „Nomenclatură Combinată”, și a stabilit ratele drepturilor convenționale din Tariful Vamal Comun.
(2)
Prin Decizia 2006/324/CE din 27 februarie 2006 privind încheierea unui acord sub forma unui schimb de scrisori între Comunitatea Europeană și Regatul Thailandei în conformitate cu articolul XXIV alineatul (6) și articolul XXVIII din Acordul General pentru Tarife și Comerț (GATT) din 1994 privind modificarea concesiilor din listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace, în cadrul procesului de aderare la Uniunea Europeană (2), Consiliul a aprobat, în numele Comunității, acordul menționat anterior pentru a încheia negocierile inițiate în conformitate cu articolul XXIV alineatul (6) din GATT 1994.
(3)
Prin urmare, este necesar să se modifice și completeze Regulamentul (CEE) nr. 2658/87 în consecință,
ADOPTĂ PREZENTUL REGULAMENT:
Articolul 1
Anexa 7 la Regulamentul (CEE) nr. 2658/87, denumită „Contingente tarifare OMC care urmează să fie acordate de către autoritățile comunitare competente”, se modifică și se completează după cum urmează:
1.
codurile NC 1006 10, 1006 20, 1006 40, 1604 20 50 și 1604 20 70 enunțate la litera (a) din anexa la prezentul regulament se inserează în anexa 7 menționată anterior;
2.
codul NC 1006 30 se completează cu cantitățile stabilite la litera (b) din anexa la prezentul regulament.
Articolul 2
Prezentul regulament intră în vigoare la patru săptămâni de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 februarie 2006.